અતિ નિરાશાવાદી કે આશાવાદી બન્યા વગર શાંતચિત્તે આખી વાતને સમજીએ તો એક વિચાર એવો પણ આવી શકે કે પૃથ્વી પરના મોટા પ્રાણીઓના જૂથમાં સૌથી વધુ વસતી ધરાવતી માનવજાતિ અત્યંત ઝડપથી પૃથ્વીની સંપદાનો નાશ કરી રહી છે ત્યારે તેની બેફમ સ્પીડ પર બ્રેક મારવા માટે કુદરત વચ્ચે વચ્ચે આવા રોગચાળાઓને સ્પીડબ્રેકર તરીકે ગોઠવતી હોય તો એ બાબત આપણને માણસોને ભલે ન ગમે, પરંતુ નિષ્પક્ષ કુદરતની ન્યાયી અથવા કહો કે નિર્લેપ નીતિ તરીકે તે સમજી શકાય તેવી બાબત છે.